|  |  |
| --- | --- |
| Razdjel | 109 MINISTARSTVO PRAVOSUĐA I UPRAVE |
| Glava | 10965 ŽUPANIJSKI SUDOVI |
| RKP i naziv proračunskog korisnika | 3390 ŽUPANIJSKI SUD U DUBROVNIKU |
| Program | 2803 Vođenje sudskih postupaka |

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ŽUPANIJSKOG SUDA U DUBROVNIKU**

**ZA 2025. GODINU**

***OBRAZLOŽENJE OPĆEG DIJELA IZVRŠENJA FINANCIJSKOG PLANA***

Račun prihod i rashoda daje nam uvid u kretanja prihoda , odnosno rashoda uspoređujući prethodno i tekuće izvještajno razdoblje kao i odnos ostvarenog i planiranog na razini tekuće godine.

.

Prihodi ostvareni za šestomjesečno razdoblje 2024. godine iznose 697.731,61 €, dok za isti period 2025. godine iznose 857.951,13 €.

Graf nam daju uvid u odnos planiranog i izvršenog prihoda za 2025. godinu. U šestomjesečnom razdoblju je izvršeno 49,40% financijskog plana.

Prateći ukupne rashode za prethodno i tekuće razdoblje dolazimo do odstupanja od 22,96 %.

Na kontima 311- plaće za zaposlene bilježe povećanje od 31,18 %. Osnovica za izračun plaća uvećana je 3% te su uvećane plaće pravosudnih dužnosnika sukladno Zakonu o plaći i drugim materijalnim pravima pravosudnih dužnosnika. U odnosu na prethodno razdoblje povećan je i broj zaposlenih, imenovan je novi sudac Županijskog suda u Dubrovniku i zaposlen je jedan službenik na radnom mjestu zapisničara te se sudska savjetnica se vratila s porodiljinog dopusta.

Na kontu 312- ostali rashodi za zaposlene bilježimo povećanje od 61,08 %. Uvećanje je nastupilo kao rezultat izmjene materijalnih prava dužnosnika temeljem Zakonu o plaći i drugim materijalnim pravima pravosudnih dužnosnika čime su stekli pravo na nagradu za uskršnje blagdane. U odnosu na referentno razdoblje povećan je i broj zaposlenih čime je uvećan i iznos regresa.

Na kontima 321- naknade troškova zaposlenima bilježimo povećanje od 23,50 % što se najvećim dijelom odnosi na naknade za prijevoz koje su uvećane uslijed novih zapošljavanja i povrata službenice s rodiljinog dopusta.

Na kontima 322- rashod za materijal i energiju, povećanje od 10,60%. Najveća odstupanja bilježimo na kontima 3221 uredski materijal gdje se povećanje odnosi na potpisivanje novog ugovora za stručnu literaturu.

Na kontima 323- rashodi za usluge bilježimo smanjenje u odnosu na prethodno razdoblje. Razlike su na kontima 3236 Zdravstvene usluge gdje su prethodnom razdoblju sistematski pregledi odrađeni početkom godine, dok je u tekućoj godini planiran u rujnu. Smanjenje na kontu 3232 odnosi se na obveze po ugovoru za servis klima uređaja koji je prošle godine odrađen u ožujku dok je servis ove godine odrađen u srpnju.

Na kontima 329- ostali nespomenuti rashodi poslovanja bilježimo povećanje koje se odnosi na ostale nespomenute rashode, odnosno tehnički pregled automobila koji je u prethodnom razdoblju plaćen početkom srpnja u ovoj godini je podmiren s 30.06.2025.

Udio izvršenih rashoda u odnosu na tekući plan iznosi 49,40%.

***OBRAZLOŽENJE POSEBNOG DIJELA IZVRŠENJA FINANCIJSKOG PLANA***

U posebnom dijelu dan je detaljan uvid u šestomjesečno izvršenje u odnosu na tekući plan iz čega je vidljivo kretanje rashoda unutar okvira plana. Rashodi poslovanja, odnosno izvršenje u šestomjesečnom periodu u odnosu na tekući plan iznose 49,42 % s izvora 11. Izvor 31 vlastiti prihodi, udio izvršenja u odnosu na tekući plan iznosi 35,67 %.